
Contemporary Management Approaches (BMSP4002)



‘Dewiswch gwmni sefydledig adnabyddus ac astudio ei swyddogaethau sefydliadol a sefydlu’r dulliau y mae’n ei defnyddio i reoli’r rhain’ 

Cyflwyniad 
Yn yr aseiniad yma byddaf yn sôn am distyllfa wisgi Penderyn ac yn darganfod tystiolaeth o sut maen nhw’n defnyddio dulliau o drefnu a rheoli, cymhelliant a boddhad gwaith, chanfyddiad a chyfathrebu er mwyn sicrhau bod y busnes yn llwyddo ac i ddysgu mwy am natur ac awyrgylch y sefydliad.  Ar ôl darganfod y dystiolaeth yma byddaf yn penderfynu os ydi’r sefydliad yn dilyn strwythur ‘Maslow’, ‘McGregor’, ‘Herzberg’ neu ‘Mayo’. Yn y darn rydw i wedi sôn ychydig am gefndir y gŵyr yma ynghyd â’u theorïau. Rwyf wedi dewis distyllfa Penderyn gan ei fod yn frand wisgi poblogaidd iawn led led y byd. Penderyn yw’r unig frand o wisgi i ddod allan o Gymru sydd yn ei wneud yn unigryw iawn. Mae’r wisgi yn cael ei enw gan ei fod yn cael ei greu ym mhentref Penderyn, Rhondda Cynnon Taf. Cafodd y cwmni ei lawnsio yn y flwyddyn 2000 fel brand wisgi Cymreig, ond roedd y wisgi yn cael ei distyllio yng Nghymru am gannoedd o flynyddoedd yn gynt, ond fe stopiwyd yn y flwyddyn 1894. Cafodd Penderyn ei boblogrwydd yn 2004 pan gafodd ei labelu fel y wisgi cyntaf i’w chael ei weithgynhyrchu yng Nghymru. Yn ogystal â bod yn frand sefydledig ac adnabyddus erbyn hyn mae Penderyn yn mabwysiadu sgiliau a dulliau rheoli syml ac effeithiol. Wrth ddewis Penderyn rwy’n teimlo bydd gennyf fwy o wybodaeth bersonol ynglŷn â’r staff a’r tîm rheoli yn y busnes gan ei fod yn sefydliad mwy clos sy’n gweithredu o un safle yn unig ac mae hyn yn fy nghaniatáu i fynd mewn i fwy o sgôp yn fy ymchwiliad. Yn y darn yma ceisiaf ddarganfod ymagweddau at sefydliadau a rheolaeth, cymhelliant a boddhad gwaith yn y cwmni, chanfyddiad a chyfathrebu a darganfod a oes gwrthdaro yn digwydd rhwng y gweithwyr ac os oes straen arnynt.









Mae gan Penderyn swyddogaethau sefydliadol yn eu cwmni gan fod nifer o’u tîm rheoli yn bobl o brofiad yn y byd busnes, ac sydd wedi gweithio mewn sefydliadau mawr yn y gorffennol. Mae ganddynt sawl arbenigedd gwahanol rhyngddynt ac yn gweithio fel uned i sicrhau llwyddiant i frand Penderyn. Stephen Davies yw’r Prif weithredwr ac mae Stephen wedi arwain Penderyn ers 2005. Yn y gorffennol mae Stephen wedi gweithio fel cyfarwyddwr rhanbarthol gyda Brambles sef cwmni diwydiannol yn y Deyrnas Unedig a’r Netherlands. Mae gan Stephen radd mewn 'Business Administrations' o brif ysgol Keele yn Staffodshire. Yn ôl tudalen we distyllfa Penderyn mae Stephen, y Prif Weithredwr yn goruchwylio sut mae’r busnes yn rhedeg wrth edrych ar bob un o’i agweddau yn eu tro. Siân Whitelock yw’r cyfarwyddwr brand i’r cwmni ac roedd Siân hefyd wedi gweithio i Brambles mewn rôl fasnachol ac wedi mwynhau nifer o roliau rheoli yn y gorffennol. Ymunodd Siân a Penderyn yn 2005 ar ôl treulio 17 mlynedd gyda Brambles. Yn ogystal â goruchwylio’r busnes, mae Siân yn gwneud llawer o waith tu ôl i’r llenni hefyd, yn cynnwys datblygu cynnyrch, Marchnata, PR, rheoli stoc a phrynu. Roedd y diweddar Dr Jim Swan wedi cael llawer o ddylanwad ar y cwmni hefyd. Yn anffodus bu farw Dr Jim Swan yn 2017, ond roedd Dr Jim Swan wedi bod yng nghlwm a Phenderyn o’r dechrau ac fe oedd y ‘Master blender’ yn ei amser. Cafodd Dr Jim Swan ei PHD yn ‘Chemistry and biological sciences’ ym mhrifysgol Heroit-watt. Roedd Dr Swan hefyd yn aelod o’r ‘royal Society of chemistry’ a chafodd ei wobrwyo gyda’r ‘fellowship of brewing and distilling’

Tair menyw sy’n ffurfio tîm distyllio Penderyn, ac maen nhw’n falch iawn o’r ffaith hynny. Pan gafodd Laura Davies y newyddion ei fod wedi cael swydd gyda’r cwmni roedd hi’n nerfus iawn gan ei fod ddim yn deall dim am wisgi. Cyflwynodd Stephen Davies hi i Dr Jim Swan ac ar ôl treulio awr yn ei gwmni roedd Laura yn fwy hyderus ac wedi ymlacio’n llwyr a ddim yn gofidio am ei gallu i wneud y swydd. Mae hyn yn dangos y fath o gymuned agos a chroesawgar sydd gan distyllfa Penderyn. Yn ôl Maslow ‘an individual is ready to act upon the growth needs if and only if the deficiency needs are met’ sy’n golygu bod Laura wedi cael croeso cynnes ac yn teimlo’n gyfforddus gyda’r tîm rheoli a gyda Dr Swan. Roedd hyn yn rhoi mwy o frwdfrydedd ac awydd iddi lwyddo. Aelod arall o’r tîm yw Aista Jukeneicuite. Creda Aista mai y rhan mwyaf boddhaol o weithio gyda’r cwmni yw gweithio mewn tîm agos a helpu'i gilydd allan a chwrdd â chwsmeriaid newydd yn aml, o wahanol lefydd o amgylch y byd. Wrth edrych ar ‘Douglas McGregor’ a'i theori am weithwyr ‘X’ a gweithwyr ‘Y’ mae’n amlwg fod y math o reoli ac awyrgylch yn y sefydliad yma yn dilyn theori ‘Y’ oherwydd bod y tîm rheoli yn rhoi effaith positif ar weddill y gweithwyr sy’n cynyddu cynhyrchiant gwaith.  Yn ôl McGregor ‘Relationships is a growing part of life; not life growing apart’. Aelod mwyaf diweddar y tîm yw Bethan Morgans, fe wnaeth Bethan ddweud y ffordd orau o gael y profiad llawn o’i swydd yw ‘Try and get as much on the job training as possible as it’s so much more exciting than theory based training’

Cafodd George Elton Mayo ei eni yn y flwyddyn 1880 yn Awstralia, a bu farw yn 1949. Seicolegydd oedd Mayo ac fe raddiodd gydag anrhydedd dosbarth cyntaf mewn athroniaeth a seicoleg o Brifysgol Queensland, Awstralia. Mae Mayo ym fwyaf adnabyddus am ei arbrawf ar weithle diwydiannol Hawthorne. Fel y profwyd gan arbrawf Mayo, mae gwahanol ffactorau yn effeithio ar lefel cynhyrchiant y gweithle a’r bobl sy’n gweithio yno. Oherwydd bod amgylchiadau gwaith yn distyllfa Penderyn yn dda ac yn bositif mae’r cynhyrchiant gwaith yn uchel hefyd, mae hyn yn cael ei brofi gan theori Elton Mayo yn 1930 pan ddechreuodd arbrawf ar y gweithle a sut oedd pethau’n gweithredu. Canolbwyntiodd Mayo ar wahanol ffactorau megis goleuadau, gweithio mewn grwpiau a chael eu goruchwylio. Mae’n ffaith bod goleuadau mwy melyn yn helpu pobl i ganolbwyntio mwy, mae golau naturiol yr haul hefyd yn ffactor sy’n helpu gweithwyr i ganolbwyntio yn well. Roedd Elton Mayo yn credu fod ‘Management, in any continiously successful plant, is not related to  single workers but always to working groups’. Mae hyn yn dangos yn gryf yn distyllfa Penderyn oherwydd bod  tîm o staff yn gweithio yn agos gyda’i gilydd ac mae hyn yn llawer mwy cynhyrchiol na gweithio’n unigol. Wrth weithio mor agos fel tîm, byddwn yn teimlo fwy o gymhelliant hefyd. Mae Mayo hefyd wedi dweud yn y gorffennol ‘Money isn’t the only thing influencing motivation’. Wrth weithio o dan dîm rheoli cryf mae gweithwyr Penderyn wedi mabwysiadu sgiliau ac ethnig gwaith da. Fe wnaeth Laurie J Mullins ddweud yn ei lyfr ‘ Management and Organisational Behaviour’, ‘It’s the responsibility of management to manage, but organisations ar co-ordinated, directed and guided towards the achivement of organisational goals by individuals’

Mae tystiolaeth yn dangos os nad ydych yn mwynhau'r swydd rydych yn gwneud ac yn anghytuno gyda’ch cyd-weithwyr, bod yna fwy o awydd i chi deimlo’n isel yn y gwaith. Gall hyn arwain y gweithwyr gwneud esgusodion e.e. Dweud eu bod nhw'n methu cyrraedd y gwaith oherwydd salwch. Mae theori ‘Mr X a Mr Y’ McGregor yn sôn am y ddau wahanol fath o weithiwr sydd i’w ddarganfod mewn gwahanol sefydliadau. Yn sefydliad Penderyn mae pawb yn cael boddhad o weithio yno ac yna yn teimlo cymhelliant i fynd i’r gwaith a cheisio eu gorau i sicrhau gwaith o safon uchel. Pe bai un o’r gweithwyr yn ymddwyn yn debyg i ‘Mr X’ gall hyn rhoi effaith ar y gweithwyr eraill ac yna achosi gwrthdaro ac awyrgylch gwael yn y gweithle. Er bod swyddi penodol gyda’r tîm distyllio, mae’r tair yn hoff o gwrdd lan yn aml i arogli’r cynnyrch a rhannu meddyliau.

Mae Abraham Maslow yn sôn am y 5 lefel o anghenion hierarchaeth yn ei theori. Mae’r anghenion hierarchaeth yn cael eu cynrychioli mewn ffyrdd pyramid, credai Maslow fod yn rhaid i chi ddechrau ar y gwaelod a gweithio i fyny i’r pegwn.  Mae distyllfa Penderyn wedi mabwysiadu ffactorau mae Maslow wedi cynnwys yn ei theori, sef sylfaen y pyramid -Lefel 1 - anghenion ffisiolegol e.e. ystyriaeth i ddarpariaeth bwyd, dŵr, gwresogi, lefel 2 sef diogelwch a theimlo yn gyfforddus a lefel 3 yw sicrhau'r teimlad o berthyn i rywle. Mae Lefel 4 yn ffocysu ar hunan barch a chymryd balchder yn eich gwaith.  Yn olaf mae lefel 5 yn canolbwyntio ar sicrhau fod pob unigolyn yn cyrraedd ei botensial . Credai Maslow ei fod yn bwysig i chi i roi eich gorau i’ch swydd bob amser weithio heb fod yn ddisgwyliedig o wobr bob tro. Mae Penderyn wedi mabwysiadu'r theori yma ac yn seilio eu hadnoddau dynol ar strwythur pyramid Maslow er mwyn cael y gorau allan o’i staff.   Oherwydd yr ymdrech hyn gan y staff uwch, mae’n golygu fod mwy o fewnbwn gan y staff arall yn gyfan gwbl ac maent yn teimlo felly fod y tîm rheoli yn gwerthfawrogi ac yn ystyried eu barn.  Mae hyn yn ei dro yn cynyddu cynhyrchiant gwaith ac yn arwain at ganlyniadau da i’r cwmni yn y pen draw.

Wrth edrych ar theori McGregor ac edrych ar theori ‘Y’ a theori ‘X’ mae’n amlwg fod gweithwyr Penderyn yn perthyn i’r categori ‘Y’. Mae gweithwyr Penderyn yn dangos parch at yr uwch dîm reoli ac yn ymddiried ynddo nhw. Mae’r un peth yn wir wrth edrych o safbwynt y tîm rheoli. Oni bai fod y staff yn dod o dan gategori  ‘Mr Y’, byddai’r cwmni ddim wedi bod yn gymaint o lwyddiant. Mae’r uwch dîm yn ymddiried yn ac yn dibynnu ar bob aelod o staff  er mwyn sicrhau busnes llwyddiannus. Yn ei lyfr ‘The Human Side Of Enterprise (1960)’ gwnaeth McGregor ddweud ‘Trust means I know that you will not - deliberately or accidentally, consciously or unconsciously - take unfair advantage of me’. Mae'r frawddeg yma'n berthnasol wrth ystyried sut mae staff Penderyn yn ymddiried yn eu cyflogwr.

Ar ôl ymchwilio i mewn i gwmni Penderyn ac edrych ar ei swyddogaethau sefydliadol ac astudio'r dulliau y maen nhw’n defnyddio i reoli'r rhain, dysgwyd fod Penderyn yn gwmni sefydlog a chadarn ac mae’r staff i gyd yn cael boddhad wrth weithio yno. Fe wnes i hefyd ddysgu llawer am dîm rheoli Penderyn a'i gefndir. Mae’n amlwg fod gan dîm rheoli Penderyn llawer o brofiad tu cefn iddynt ac mae hyn yn dangos yn ei dulliau rheoli. Yn ogystal â thîm rheoli da mae gan Penderyn staff da sydd â chymhelliant i lwyddo er mwyn eu hun ac er mwyn y cwmni. Darganfyddid fod yn rhaid i’r tîm rheoli a’r gweithwyr sydd yn dod o’i tano i weithio gyda’i gilydd ac ymddiried yn ei gilyd. Mae cael perthynas da rhwng y ddau yn bwysig iawn i gwmnïoedd lwyddo ac i barhau i ddatblygu. Wrth edrych yr y pedwar gwahanol ddulliau a strwythurau rheoli sydd wedi’u sôn am gan Abraham Maslow, Elton Mayo, McGregor a Herzberg mae’n amlwg fod Penderyn yn cwympo mewn i steil y pedwar mewn ffyrdd unigryw. Mae hyn yn ddisgwyliedig iawn gyda chwmni fel Penderyn oherwydd ei bod yn sefydlog iawn i gymharu â rhai cwmnïoedd. Mae gan Penderyn strwythur traddodiadol iawn wrth edrych ar strwythur rheoli. Ar ôl siarad â Bethan Morgans o dîm distylli Penderyn, dwedodd ‘If we have any issues, personal or work related, we are confident that it could be discussed by the management team and that they will be helpfull and understanding’. Ar ôl edrych ar theori Maslow a’i gymharu gyda sut mae Penderyn yn cael ei rheoli, sylweddolwyd fod Penderyn yn dilyn y pump lefel yn ofalus, gan sicrhau pob un o gamau Maslow i’w staff. Mae theori Elton Mayo a’r dystiolaeth sydd ganddo am gwmni diwydiannol Hawthorne hefyd yn wir am gwmni Penderyn. Ar ôl siarad ag aelod arall o dîm distylli Penderyn, dywedodd ‘The lighting and atmosphere we have here in Penderyn is exactly what you’d want for a workplace, the natural light improves the working environment’. Yn theori McGregor mae’n sôn am ‘Mr X’ a ‘Mr Y’. Darganfyddir fod dulliau sydd gan Penderyn yn y gweithle yn sicrhau fod pob aelod y staff yn debycach i Mr Y oherwydd ei bod yn cael boddhad o weithio yno ac yn cael eu gwobrwyo. Ar ôl gwneud ymchwil i mewn i dîm reoli Penderyn mae hefyd yn amlwg ei bod nhw yn dilyn ymddygiad Mr Y ac mae’r aelodau o staff yn mabwysiadu'r ymddygiad hwn oddi wrthyn nhw. Herzberg sydd a’r strwythur mwyaf syml allan o’r pedwar, ond er i fod yn syml mae e dal yn effeithiol ac yn bwysig. Mae wisgi Penderyn yn sicrhau fod pob aelod o staff yn cyflawni eu gwaith i’w llawn botensial ac yn cael cydnabyddiaeth am hyn. Mae pob aelod o staff a chyfrifoldeb eu hun ac mae Stephen a’r tîm rheoli yn ymddiried ynddyn nhw gyda’r cyfrifoldeb yma. Mae Penderyn hefyd yn sicrhau fod aelodau o staff yn tyfu ac yn datblygu sgiliau newydd o hyd. Mae gan weithwyr Penderyn cytundeb hir dymor yn y sefydliad felly mae ei swydd yn ddiogel ac er bod y tîm rheoli o statws uchel mae pawb yn cael eu trin yr un peth. 
Er bod mwyafrif o ffactorau rheoli Penderyn yn syml iawn i bob un o’r pedwar theori, mae’r ymchwil yn dangos bod y sefydliad yn dilyn strwythur Maslow y mwyaf oherwydd o foddhad yn y gwaith a'r teimlad o berthyn yn y gweithle.

